# LIETUVOS SUSISIEKIMO PLĖTROS IKI 2050 METŲ STRATEGIJOS PROJEKTO PARENGIMO IR SU TUO SUSIJUSIŲ EKSPERTINIŲ KONSULTAVIMO PASLAUGŲ TEIKIMO SUTARTIS

# 2019 m. lapkričio 8 d. Nr. 1F-101

# Vilnius

**Lietuvos Respublikos susisiekimo ministerija** (toliau – paslaugų gavėjas), atstovaujama ministerijos kanclerio Gintaro Aliksandravičiaus, veikiančio pagal Lietuvos Respublikos susisiekimo ministerijos darbo reglamentą, patvirtintą Lietuvos Respublikos susisiekimo ministro 2017 m. kovo 17 d. įsakymu Nr. 3-119 „Dėl Lietuvos Respublikos susisiekimo ministerijos darbo reglamento patvirtinimo“,

**AB „Lietuvos geležinkeliai“**, atstovaujama generalinio direktoriaus Manto Bartuškos, veikiančio pagal bendrovės įstatus, **VĮ Lietuvos oro uostai**, atstovaujama Komercijos departamento direktoriaus Justino Stepšio, veikiančio pagal Lietuvos Respublikos susisiekimo ministro 2019 m. rugsėjo 25 d. įsakymą Nr. 1K-176, **VĮ** **Klaipėdos valstybinio jūrų uosto direkcijos**, atstovaujama Infrastruktūros direktoriaus, l. e. generalinio direktoriaus pareigas Vidmanto Paukštės, veikiančio pagal Lietuvos Respublikos susisiekimo ministro 2019 m. kovo 25 d. įsakymą Nr. 3-79 ir bendrovės įstatus, **AB Lietuvos paštas**, atstovaujama generalinės direktorės Astos Sungailienės, veikiančios pagal bendrovės įstatus, **Lietuvos automobilių kelių direkcija prie Susisiekimo ministerijos**, atstovaujama direktoriaus Vitalijaus Andrejevo, veikiančio pagal Lietuvos automobilių kelių direkcijos prie Susisiekimo ministerijos nuostatus, patvirtintus Lietuvos Respublikos susisiekimo ministro 2006 m. lapkričio 30 d. įsakymu Nr. 3-457 „Dėl Lietuvos automobilių kelių direkcijos prie Susisiekimo ministerijos nuostatų patvirtinimo“ (toliau kartu – Mokėtojai)

ir

**Smart Continent LT, UAB** (toliau – paslaugų teikėjas), atstovaujama direktoriausAndriaus Jaržemskio, veikiančio pagal bendrovės įstatus, sudarė šią Lietuvos susisiekimo plėtros iki 2050 metų strategijos projekto parengimo ir su tuo susijusių ekspertinių konsultavimo paslaugų teikimo sutartį (toliau – sutartis), kurioje paslaugų teikėjas, paslaugų gavėjas ir Mokėtojai kartu vadinami „šalimis“, o kiekvienas atskirai – „šalimi“.

# 1. SUTARTIES DALYKAS

* 1. Paslaugų teikėjas įsipareigoja šioje sutartyje nustatytomis sąlygomis ir tvarka suteikti paslaugų gavėjui Lietuvos susisiekimo plėtros iki 2050 metų strategijos projekto parengimo ir su tuo susijusias ekspertines konsultavimo paslaugas (toliau – paslaugos), atitinkančias atviro konkurso dėl Lietuvos susisiekimo plėtros iki 2050 metų strategijos projekto parengimo ir su tuo susijusių ekspertinių konsultavimo paslaugų pirkimo dokumentų (toliau – pirkimo dokumentai), patvirtintų Viešųjų pirkimų komisijos Lietuvos susisiekimo plėtros iki 2050 metų strategijos projekto parengimo ir su tuo susijusios ekspertinės konsultavimo paslaugos viešajam pirkimui organizuoti ir jam atlikti 2019 m. gegužės 10 d. posėdžio protokolu Nr. 6-1670 ir paslaugų techninėje specifikacijoje (sutarties 1 priedas) (toliau – techninė specifikacija), apibūdintas ir paslaugų teikėjo 2019 m. birželio 14 d. pasiūlyme „Pasiūlymas dėl atviro konkurso dėl Lietuvos susisiekimo plėtros iki 2050 metų strategijos projekto parengimo ir su tuo susijusių ekspertinių konsultavimo paslaugų pirkimo“ (toliau – pasiūlymas) nurodytas sąlygas, paslaugų gavėjas įsipareigoja priimti kokybiškas ir laiku suteiktas paslaugas, o Mokėtojai įsipareigoja apmokėti už tinkamai suteiktas bei priimtas paslaugas sutartyje nurodytomis sąlygomis ir tvarka.

**2. Sutarties kaina IR MOKĖJIMO SĄLYGOS**

2.1. Bendra maksimali sutarties kaina yra **84 700,00** **Eur** (aštuoniasdešimt keturi tūkstančiai septyni šimtai eurų ir 00 ct), įskaitant pridėtinės vertės mokestį (toliau – PVM):

2.1.1. bendra maksimali sutarties kaina be PVM – **70 000,00 Eur** (septyniasdešimt tūkstančių eurų ir 00 ct);

2.1.2. PVM sudaro **14 700,00****Eur**(keturiolika tūkstančių septyni šimtai eurų ir 00 ct).

2.2. Paslaugų įkainiai:

2.2.1.Techninės specifikacijos I uždavinys (etapas) – 23 000,00 (dvidešimt trys tūkstančiai eurų ir 00 ct) Eur be PVM (27 830,00 (dvidešimt septyni tūkstančiai aštuoni šimtai trisdešimt eurų ir 00 ct) Eur su PVM);

2.2.2. Techninės specifikacijos II uždavinys (etapas) – 23 000,00 (dvidešimt trys tūkstančiai eurų ir 00 ct) Eur be PVM (27 830,00 (dvidešimt septyni tūkstančiai aštuoni šimtai trisdešimt eurų ir 00 ct) Eur su PVM);

2.2.3. Techninės specifikacijos III uždavinys (etapas) – 23 000,00 (dvidešimt trys tūkstančiai eurų ir 00 ct) Eur be PVM (27 830,00 (dvidešimt septyni tūkstančiai aštuoni šimtai trisdešimt eurų ir 00 ct)Eur su PVM);

2.2.4. Ekspertinių konsultavimo paslaugų (techninės specifikacijos IV uždavinys (etapas): 1 (vienos) val. įkainis – 20,00 (dvidešimt eurų ir 00 ct) Eur be PVM (24,20 (dvidešimt keturi eurai ir 20 ct) Eur su PVM); galimo maksimalaus ekspertinių konsultavimo paslaugų, kurios, prireikus, sutartyje nustatyta tvarka įsigyjamos pagal paslaugų gavėjo faktinį poreikį, kiekio (50 val.) maksimali kaina – 1 000,00 (vienas tūkstantis eurų ir 00 ct) Eur be PVM (1 210,00 (vienas tūkstantis du šimtai dešimt eurų ir 00 ct) Eur su PVM);

2.3. Mokėtojai už tinkamai suteikas ir priimtas paslaugas pagal sutarties 2.2 punkte nurodytus įkainius apmokės žemiau lentelėje nurodytomis dalimis. Kiekvieną mokėjimą (tiek už paslaugų etapus/jų dalį, tiek už ekspertines konsultavimo paslaugas) vykdys visi Mokėtojai proporcingai savo daliai. Mokėtojų atsakomybė yra dalinė, todėl kiekvienas Mokėtojas jokiomis aplinkybėmis, išskyrus sutarties 6.2 punkte numatytus delspinigius, neturi mokėti ir neatsako daugiau nei jam mokėti numatyta dalis yra įtvirtinta sutartyje.

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Mokėtojo pavadinimas** | **Mokėtojo procentinė dalis, proc.** | **Techninės specifikacijos I uždavinys (etapas)** | **Techninės specifikacijos II uždavinys (etapas)** | **Techninės specifikacijos III uždavinys (etapas)** | **Ekspertinės konsultavimo paslaugos (techninės specifikacijos IV uždavinys (etapas)\*** |
| 1. | AB „Lietuvos geležinkeliai“ | 32,50 | 7 475,00 Eur be PVM  9 044,75 Eur su PVM | 7 475,00 Eur be PVM  9 044,75 Eur su PVM | 7 475,00 Eur be PVM  9 044,75 Eur su PVM | 325,00 Eur be PVM  393,25 Eur su PVM |
| 2. | VĮ Lietuvos oro uostai | 10,00 | 2 300,00 Eur be PVM  2 783,00 Eur su PVM | 2 300,00 Eur be PVM  2 783,00 Eur su PVM | 2 300,00 Eur be PVM  2 783,00 Eur su PVM | 100,00 Eur be PVM  121,00 Eur su PVM |
| 3. | VĮ Klaipėdos valstybinio jūrų uosto direkcija | 20,00 | 4 600,00 Eur be PVM  5 566,00 Eur su PVM | 4 600,00 Eur be PVM  5 566,00 Eur su PVM | 4 600,00 Eur be PVM  5 566,00 Eur su PVM | 200,00 Eur be PVM  242,00 Eur su PVM |
| 4. | AB Lietuvos paštas | 10,00 | 2 300,00 Eur be PVM  2 783,00 Eur su PVM | 2 300,00 Eur be PVM  2 783,00 Eur su PVM | 2 300,00 Eur be PVM  2 783,00 Eur su PVM | 100,00 Eur be PVM  121,00 Eur su PVM |
| 5. | Lietuvos automobilių kelių direkcija prie Susisiekimo ministerijos | 27,50 | 6 325,00 Eur be PVM  7 653,25 Eur su PVM | 6 325,00 Eur be PVM  7 653,25 Eur su PVM | 6 325,00 Eur be PVM  7 653,25 Eur su PVM | 275,00 Eur be PVM  332,75 Eur su PVM |

\*Apskaičiuota nuo galimo įsigyti maksimalaus šių paslaugų kiekio.

2.4. Paslaugų teikėjui už ekspertines konsultavimo paslaugas (techninės specifikacijos IV uždavinys) bus mokama pagal faktinius tinkamai suteiktų paslaugų valandų kiekius.

2.5. Paslaugų teikėjas už tinkamai suteiktas paslaugas (paslaugų etapus) turi pateikti paslaugų gavėjui paslaugų perdavimo-priėmimo aktą. Paslaugų teikėjas pagal paslaugų gavėjo pasirašytą paslaugų perdavimo-priėmimo aktą, atitinkamomis dalimis, nustatytomis sutarties 2.3 punkto lentelėje, išrašo sąskaitas faktūras kiekvienam Mokėtojui atskirai. Mokėtojai už tinkamai suteiktas paslaugas (paslaugų etapus) sumoka paslaugų teikėjui ne vėliau kaip per 30 (trisdešimt) kalendorinių dienų nuo sąskaitos faktūros gavimo iš paslaugų teikėjo dienos, prieš tai paslaugų gavėjui ir paslaugų teikėjui pasirašius paslaugų (paslaugų etapo) perdavimo-priėmimo aktą. Sąskaitos faktūros kartu su pasirašytais paslaugų (paslaugų etapo) perdavimo-priėmimo aktais teikiamos Mokėtojams naudojantis informacinės sistemos „E. sąskaita“ priemonėmis. Mokėjimai atliekami pavedimu į sutartyje nurodytą paslaugų teikėjo banko sąskaitą. Sutarties kaina pagal šią sutartį yra apskaičiuojama ir sumokama eurais. Mokėtojai, vėluojant finansavimui iš valstybės biudžeto ar kitų finansavimo šaltinių, per 3 (tris) darbo dienas raštu praneša apie tai paslaugų teikėjui. Šiuo atveju netesybos paslaugų teikėjo naudai neskaičiuojamos. Visais atvejais mokėjimo laikotarpiai negali viršyti Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo 5 straipsnio 3 dalyje nustatyto 60 (šešiasdešimt) kalendorinių dienų termino.

2.6. Išankstiniai apmokėjimai nenumatomi.

2.7. Sutartyje taikomas fiksuoto įkainio kainodaros būdas.

2.8.Sutarties galiojimo laikotarpiu bendra maksimali sutarties kaina ir paslaugų įkainiai yra nekintami ir nebus perskaičiuojami pagal bendro kainų lygio kitimą ar paslaugų grupių kainų pokyčius. Į bendrą maksimalią sutarties kainą ir paslaugų įkainius turi būti įskaityti visi paslaugų teikėjui privalomi mokėti mokesčiai ir visos išlaidos, reikalingos tinkamam sutarties įvykdymui.

2.9. Bendra maksimali sutarties kaina ir paslaugų įkainiai dėl pasikeitusių mokesčių bus perskaičiuojami tokia tvarka:

2.9.1. pasikeitus PVM tarifo dydžiui, bendra maksimali sutarties kaina ir paslaugų įkainiai bus perskaičiuojami. Pasikeitus kitiems mokesčiams, bendra sutarties kaina ir paslaugų įkainiai nebus perskaičiuojami;

2.9.2. pasikeitus PVM tarifo dydžiui, bendrą maksimalią sutarties kainą ir paslaugų įkainius sudarantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;

2.9.3. atskiras rašytinis susitarimas dėl bendros paslaugų sutarties kainos ir paslaugų įkainių perskaičiavimo nebus pasirašomas;

2.9.4. perskaičiuotos kainos pradedamos taikyti nuo pakeisto PVM tarifo dydžio įsigaliojimo dienos.

**3. SUTARTIES VYKDYMAS**

3.1. Paslaugų teikėjas turi teikti paslaugas pagal techninėje specifikacijoje (sutarties 1 priedas) nurodytus etapus ir joje nurodytais terminais.

3.2. Už šios sutarties vykdymą šalims atstovaujantys atsakingi asmenys, taip pat už sutarties ir sutarties pakeitimų paskelbimą Centrinėje viešųjų pirkimų informacinėje sistemoje (toliau – CVP IS) paslaugų gavėjui atstovaujantis atsakingas asmuo, ir jų kontaktai pateikti sutarties 2 priede, kuris CVP IS neviešinamas.

3.3. Šalys įsipareigoja sutarties pagrindu gautus sutarties vykdymui pasitelkiamų fizinių asmenų (duomenų subjektų) asmens duomenis tvarkyti išimtinai sutarties ir (arba) bet kokio su ja susijusio susitarimo vykdymo ar administravimo tikslu ir vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir kitais teisės aktais, reglamentuojančiais asmens duomenų tvarkymą ir privatumo apsaugą. Šalis, tiek, kiek taikoma jos atliekamam asmens duomenų tvarkymui pagal sutartį, įsipareigoja užtikrinti BDAR III skyriuje numatytų duomenų subjektų teisių įgyvendinimą, įskaitant informuoti duomenų subjektus apie tai, kad jų asmens duomenys (pareigos, vardas, pavardė, telefono numeris, el. pašto adresas) gali būti perduoti kitai šaliai ir gali būti jos tvarkomi sutarties ir (arba) bet kokio su ja susijusio susitarimo sudarymo, vykdymo ar administravimo tikslu, išskyrus BDAR nustatytas išimtis.

**4. Paslaugų teikėjo teisės ir pareigos**

4.1. Paslaugų teikėjas įsipareigoja:

* + 1. paslaugas suteikti laiku, savo rizika ir sąskaita kaip įmanoma rūpestingai bei efektyviai, įskaitant, bet neapsiribojant, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius;
    2. suteikti paslaugas pagal techninėje specifikacijoje (sutarties 1 priedas) aprašytus reikalavimus, joje nurodytais etapais ir terminais;
    3. paslaugų gavėjui ir (ar) Mokėtojams raštu pareiškus argumentuotas pastabas dėl nekokybiško ir (ar) netinkamo paslaugų (paslaugų etapo) suteikimo, nedelsiant savo lėšomis ištaisyti netinkamai suteiktas paslaugas šalių suderintais terminais ir būdais, nepažeidžiant techninėje (sutarties 1 priedas) specifikacijoje numatytų terminų;
    4. užtikrinti, kad paslaugas teiks pasiūlyme nurodyti ir kvalifikacinius reikalavimus atitinkantys ekspertai;
    5. bendradarbiauti su paslaugų gavėju ir Mokėtojais bei juos konsultuoti visais su šios sutarties vykdymu ir įgyvendinimu susijusiais klausimais;
    6. Paslaugų teikėjas įsipareigoja nedelsiant raštu informuoti paslaugų gavėją apie sutarties vykdymo metu atsiradusias aplinkybes, trukdančias laiku teikti paslaugas ir (ar) pašalinti paslaugų trūkumus, nurodant tokių aplinkybių priežastis ir numatomą trukmę. Tokių aplinkybių buvimas neatleidžia paslaugų teikėjo nuo pareigos savo sutartinius įsipareigojimus įvykdyti sutartyje nustatytais terminais;
    7. už tinkamai suteiktas paslaugas (paslaugų etapus) pateikti Mokėtojams sąskaitas faktūras kartu su pasirašytais paslaugų (paslaugų etapo) perdavimo-priėmimo aktais informacinės sistemos ,,E. sąskaita“ priemonėmis;
    8. tinkamai vykdyti kitus įsipareigojimus, numatytus sutartyje ir galiojančiuose teisės aktuose.

4.2. Paslaugų teikėjo teisės:

4.2.1. prašyti iš paslaugų gavėjo ir Mokėtojų pateikti jam turimą informaciją / duomenis, reikalingus tinkamai vykdyti sutartį;

4.2.2. kitos sutartyje ir galiojančiuose teisės aktuose numatytos teisės.

**5. paslaugų gavėjo BEI mokėtojŲ teisės ir pareigos**

* 1. Paslaugų gavėjas įsipareigoja:
     1. paslaugų teikėjo prašymu teikti per protingą terminą jam turimą informaciją / duomenis, reikalingus sutarties tinkamam vykdymui;
     2. teikdamas paslaugų teikėjui informaciją / duomenis užtikrinti, kad dokumentuose pateikiama informacija yra teisinga ir neklaidinanti;
     3. iš paslaugų teikėjo gavęs suteiktas paslaugas (paslaugų etapus), nedelsiant jas pateikti sutarties 5.1.5 punkte nurodytai Darbo grupei vertinti;
     4. priimti tinkamai suteiktas paslaugas (paslaugų etapus) ir pasirašyti paslaugų (paslaugų etapų) perdavimo-priėmimo aktus;
     5. iš paslaugų gavėjo ir Mokėtojų atstovų sudaryti Lietuvos susisiekimo plėtros iki 2050 metų strategijos rengimo darbo grupę (toliau – Darbo grupė), kuri koordinuos paslaugų teikimą, vertins suteiktų paslaugų (paslaugų etapų) rezultatus, teiks argumentuotas pastabas ir pasiūlymus dėl paslaugų (paslaugų etapų) rezultatų, vykdys kitas su paslaugų teikimo priežiūra, t. y., ar paslaugos teikiamos sutartyje nustatyta tvarka ir pan., susijusias funkcijas;
     6. tinkamai vykdyti kitus įsipareigojimus, numatytus sutartyje ir galiojančiuose teisės aktuose.
  2. Mokėtojai įsipareigoja:
     1. skirti atstovus į paslaugų gavėjo sudaromą Darbo grupę;
     2. sumokėti pagal paslaugų teikėjo pateiktas sąskaitas faktūras už tinkamai suteiktas ir priimtas paslaugas (paslaugų etapus) pagal sutarties 2.3 punkte nustatytą dalį;
     3. paslaugų teikėjo prašymu teikti per protingą terminą jam visą turimą informaciją / duomenis, reikalingus tinkamam sutarties vykdymui.
  3. Paslaugų gavėjo ir Mokėtojų teisės:
     1. Gavus paslaugų (paslaugų etapo) rezultatus Darbo grupės apimtyje per protingą terminą pareikšti argumentuotas pastabas ir pasiūlymus dėl nekokybiško ir (ar) netinkamo paslaugų (paslaugų etapo) teikimo (rezultatų) ir reikalavimus dėl tokių trūkumų ištaisymo terminų ir būdų;
     2. atsisakyti priimti paslaugų (paslaugų etapų) rezultatus, jei jie neatitinka sutarties sąlygų;
     3. kitos sutartyje ir galiojančiuose teisės aktuose nustatytos teisės.

**6. ŠALIŲ ATSAKOMYBĖ**

* 1. Sutarties šalių atsakomybė yra nustatoma pagal galiojančius Lietuvos Respublikos teisės aktus ir šią sutartį. Šalys įsipareigoja tinkamai vykdyti savo įsipareigojimus, prisiimtus sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos sutarties šalies prisiimtų įsipareigojimų įvykdymą.
  2. Jei paslaugų teikėjas dėl jo kaltės (veikimo ir (ar) neveikimo, ir (ar) netinkamo veikimo) laiku ir tinkamai pagal sutarties nuostatas nesuteikia paslaugų (paslaugų etapo), paslaugų teikėjas moka paslaugų gavėjui 0,02 proc. dydžio delspinigius nuo nesuteiktų paslaugų (etapo) kainos su PVM už kiekvieną uždelstą kalendorinę dieną. Delspinigiai skaičiuojami iki 20 (dvidešimt) proc. bendros maksimalios sutarties kainos su PVM.
  3. Mokėtojams laiku neatsiskaitant pagal sutartį ir paslaugų teikėjui pareikalavus, Mokėtojai moka paslaugų teikėjui 0,02 proc. dydžio delspinigius nuo laiku neapmokėtos sumos su PVM už kiekvieną uždelstą kalendorinę dieną.
  4. Jeigu ne dėl paslaugų gavėjo ir (ar) Mokėtojų kaltės (veikimo ir (ar) neveikimo, ir (ar) netinkamo veikimo) paslaugų teikėjas vėluoja suteikti bent vieno paslaugų etapo paslaugas daugiau nei 20 (dvidešimt) kalendorinių dienų arba nevykdo ir / ar netinkamai vykdo (su dideliais arba nuolatiniais trūkumais) kitus savo sutartinius įsipareigojimus, arba susikaupusių delspinigių suma viršija 20 (dvidešimt) proc. bendros maksimalios sutarties kainos su PVM, paslaugų gavėjas, raštu įspėjęs paslaugų teikėją, gali vienašališkai įspėjęs prieš 10 (dešimt) darbo dienų nutraukti sutartį ir (ar) reikalauti sumokėti baudą, lygią 5 (penkiems) proc. bendros maksimalios sutarties kainos su PVM.
  5. Paslaugų teikėjas visais atvejais atsako už paslaugų teikimo metu jo pasitelktų asmenų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta paslaugų gavėjui ir / ar Mokėtojams, jų darbuotojams ar bet kokiems tretiesiems asmenims ir jų turtui.
  6. Jei paslaugų teikėjas, vykdydamas sutartį nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas paslaugų gavėjui ir / ar Mokėtojams, paslaugų teikėjas įsipareigoja atlyginti paslaugų gavėjui ir / ar Mokėtojams visus jų dėl to patirtus tiesioginius ir netiesioginius nuostolius ar žalą bei papildomas išlaidas.
  7. Paslaugų teikėjui netinkamai vykdant savo sutartinius įsipareigojimus paslaugų gavėjas ir / ar Mokėtojai turi teisę, neapribodami kitų sutartyje ir teisės aktuose numatytų savo teisių gynimo priemonių taikymo galimybių, už sutartinių įsipareigojimų nevykdymą ir / ar netinkamą vykdymą taikyti vienašalį išskaitymą iš visų pagal sutartį paslaugų teikėjui mokėtinų sumų (pranešant apie tai paslaugų teikėjui raštu), sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant sutarties nutraukimo bei kitų sankcijų taikymo.
  8. Netesybų sumokėjimas neatleidžia sutarties šalių nuo pareigos vykdyti sutartyje prisiimtus įsipareigojimus.

**7. KONFIDENCIALUMAS**

7.1. Sutarties visos šalys įsipareigoja neatskleisti jokios vykdant sutartį iš kitų sutarties šalių gautos ar su sutarties vykdymu susijusios informacijos / duomenų jokiems tretiesiems asmenims be išankstinio rašytinio kitų sutarties šalių sutikimo ir visą šią informaciją / duomenis laikyti konfidencialia (-iais), nebent tokios informacijos / duomenų atskleidimas būtų privalomas pagal Lietuvos Respublikos galiojančius teisės aktus.

7.2. Šalys įsipareigoja nenaudoti ir neviešinti konfidencialios informacijos / duomenų jokiais kitais tikslais, išskyrus teisės aktuose numatytus atvejus.

7.3. Kiekviena sutarties šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis ir asmens duomenų apsaugą.

7.4. Paslaugų teikėjas negali paslaugų gavėjo ir Mokėtojų duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti).

7.5. Sutartyje aptartos konfidencialumo sąlygos yra neterminuotos.

**8. NENUGALIMOS JĖGOS APLINKYBĖS**

8.1. Sutarties šalys neatsako už dalinį ar visišką prisiimtų sutartinių įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos (*force majeure*) aplinkybių.

8.2. Sutarties šalis, kuri dėl nenugalimos jėgos aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 3 (tris) kalendorines dienas nuo tokių aplinkybių atsiradimo ar paaiškėjimo dienos, raštu informuoti apie tai kitą sutarties šalį.

8.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Pažymos dėl nenugalimos jėgos aplinkybių patvirtinimo išduodamos vadovaujantis Nenugalimos jėgos (force majeure) aplinkybes liudijančių pažymų išdavimo tvarkos aprašu, patvirtintu Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos aprašo patvirtinimo“.

8.4. Pagrindas atleisti nuo atsakomybės sutarties šalį, kuri dėl nenugalimos jėgos aplinkybių negali įvykdyti savo sutartinių įsipareigojimų, atsiranda nuo nenugalimos jėgos aplinkybių atsiradimo ar paaiškėjimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu sutarties šalis laiku nepateikia pranešimo ar, nesant galimybės pateikti pranešimą, kitaip neinformuoja apie negalėjimą įvykdyti sutartinius įsipareigojimus, ji privalo kompensuoti kitai sutarties šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8.5. Jei nenugalimos jėgos (*force majeure*) aplinkybės trunka ilgiau kaip 10 (dešimt) kalendorinių dienų, tuomet, nepaisant sutarties įvykdymo termino pratęsimo, kuris dėl minėtųjų aplinkybių gali būti paslaugų teikėjui suteiktas, bet kuri sutarties šalis turi teisę nutraukti sutartį įspėdama apie tai kitą šalį prieš 5 (penkias) kalendorines dienas. Jei pasibaigus šiam 5 (penkių) kalendorinių dienų laikotarpiui nenugalimos jėgos (*force majeure*) aplinkybės vis dar yra, sutartis nutraukiama ir pagal sutarties sąlygas šalys atleidžiamos nuo tolesnio sutarties vykdymo.

**9. SUTARTIES GALIOJIMAS, pakeitimas IR NUTRAUKIMAS**

9.1. Sutartis įsigalioja kitą dieną po to, kai visos sutarties šalys ją pasirašo, patvirtina antspaudais (jei tokie yra) ir ji užregistruojama Lietuvos Respublikos susisiekimo ministerijoje ir galioja iki visų sutartinių įsipareigojimų įvykdymo, bet ne ilgiau kaip 10 (dešimt) mėnesių nuo sutarties įsigaliojimo dienos arba iki šios sutarties nutraukimo. Sutartis paslaugų gavėjo iniciatyva gali būti pratęsta tomis pačiomis sąlygomis 1 (kartą) 10 (dešimčiai) mėnesių.

* 1. Paslaugų gavėjas, vadovaudamasis Lietuvos Respublikos civilinio kodekso 6.721 straipsniu, turi teisę bet kada vienašališkai nutraukti sutartį, raštu įspėdamas kitas sutarties šalis prieš 30 (trisdešimt) kalendorinių dienų.
  2. Paslaugų teikėjas, vadovaudamasis Lietuvos Respublikos civilinio kodekso 6.721 straipsniu, turi teisę nutraukti sutartį dėl svarbių priežasčių, raštu įspėdamas kitas sutarties šalis prieš 30 (trisdešimt) kalendorinių dienų. Tokiu atveju paslaugų teikėjas privalo visiškai atlyginti paslaugų gavėjo ir (ar) Mokėtojų patirtus nuostolius.
  3. Sutartis gali būti nutraukiama visų sutarties šalių rašytiniu susitarimu.

9.5. Sutartis gali būti nutraukta kitais Lietuvos Respublikos teisės aktuose nustatytais pagrindais.

9.6. Sutarties nutraukimas neatleidžia sutarties šalių nuo įsipareigojimų visiškai atsiskaityti su kitomis sutarties šalimis, taip pat nepanaikina teisės reikalauti atlyginti nuostolius, atsiradusius dėl įsipareigojimų pagal sutartį nevykdymo ar netinkamo vykdymo, net jeigu tokie įsiskolinimai tampa žinomi po sutarties nutraukimo dienos.

9.7. Sutarties sąlygos jos galiojimo laikotarpiu gali būti keičiamos neatliekant naujų procedūrų, Lietuvos Respublikos viešųjų pirkimų įstatyme (toliau – VPĮ) nustatytais pagrindais.

9.8. Pasikeitus sutarties šalių pavadinimams, adresams, telefonų numeriams, banko rekvizitams ar už sutarties vykdymą atsakingiems asmenims, sutarties šalys įsipareigoja raštu per 3 (tris) darbo dienas nuo pasikeitimo raštu informuoti apie tai kitas sutarties šalis. Sutarties šaliai informavus kitas sutarties šalis apie šiame punkte nurodytus pakeitimus, be papildomo rašytinio susitarimo šalys jais vadovaujasi ir juos taiko. Šalis, neįvykdžiusi šių reikalavimų, negali pareikšti pretenzijų ar atsikirtimų, kad šalių veiksmai, atlikti pagal paskutinius joms žinomus kitos šalies rekvizitus ir (ar) už sutarties vykdymą atsakingų asmenų kontaktus, neatitinka sutarties sąlygų arba kad ji negavo pranešimų, siųstų jai pagal tuos rekvizitus ir (ar) už sutarties vykdymą atsakingų asmenų kontaktus.

9.9. Visi sutarties pakeitimai ir papildymai galioja tik tada, kai jie sudaryti raštu, pasirašyti visų šalių ar jų įgaliotų atstovų, patvirtinti antspaudais (jei tokie yra) ir užregistruoti Lietuvos Respublikos susisiekimo ministerijoje, išskyrus 9.8 punkte nurodytus atvejus. Sutarties pakeitimai ar papildymai yra neatskiriama sutarties dalis.

**10. ginčų sprendimas**

10.1. Visi tarp šalių kilę ginčai ar nesutarimai, susiję su šia sutartimi, turi būti sprendžiami derybų būdu. Šalims nesutarus, ginčai sprendžiami Lietuvos Respublikos teisės aktų nustatyta tvarka Lietuvos Respublikos teismuose.

**11. kitos sąlygos**

11.1. Nė viena iš šalių neturi teisės perduoti trečiajam asmeniui teisių ir įsipareigojimų pagal šią sutartį be rašytinio kitos šalies sutikimo.

11.2. Sudarius sutartį, tačiau ne vėliau negu sutartis pradedama vykdyti, paslaugų teikėjas įsipareigoja paslaugų gavėjui pranešti tuo metu jam žinomų subteikėjų (jei tokie pasitelkiami) pavadinimus, kontaktinius duomenis ir jų atstovus. Paslaugų gavėjas taip pat reikalauja, kad paslaugų teikėjas informuotų apie minėtos informacijos pasikeitimus visu sutarties vykdymo metu, taip pat apie naujus subteikėjus, kuriuos jis ketina pasitelkti vėliau. Jeigu taikomos VPĮ 88 straipsnio 5 dalies nuostatos, kartu su informacija apie naujus subteikėjus pateikiami ir subteikėjo pašalinimo pagrindų nebuvimą patvirtinantys dokumentai.

11.3. Vykdydamos ir aiškindamos šios sutarties sąlygas, taip pat spręsdamos šios sutarties nereglamentuotus klausimus, sutarties šalys vadovaujasi Lietuvos Respublikos įstatymais ir kitais teisės aktais.

11.4. Sutarties šalys pareiškia, kad jų atstovai, pasirašę sutartį, veikia suteiktų įgalinimų ribose, kurie suteikti nepažeidžiant Lietuvos Respublikos įstatymų, šalių įstatų (nuostatų) ar statuto, valdymo organų reglamentų ir kitų norminių aktų reikalavimų.

11.5. Visi šios sutarties šalių su šia sutartimi susiję tarpusavio pranešimai yra pateikiami raštu šioje sutartyje nurodytais adresais. Skubūs pranešimai gali būti perduodami šalims šioje sutartyje nurodytais elektroninio pašto adresais. Tokiu atveju sutarties šalis, gavusi šią informaciją, privalo nedelsdama el. paštu patvirtinti jos gavimo faktą.

11.6. Ši sutartis sudaryta 7 (septyniais) egzemplioriais lietuvių kalba, po vieną kiekvienai sutarties šaliai. Kiekvienas sutarties egzempliorius turi vienodą juridinę galią.

11.7. Neatskiriamos šios sutarties dalys:

11.7.1. Viešųjų pirkimų komisijos Lietuvos susisiekimo plėtros iki 2050 metų strategijos projekto parengimo ir su tuo susijusios ekspertinės konsultavimo paslaugos viešajam pirkimui organizuoti ir jam atlikti 2019 m. gegužės 10 d. posėdžio protokolu Nr. 6-1670 patvirtinti Atviro konkurso dėl Lietuvos susisiekimo plėtros iki 2050 metų strategijos projekto parengimo ir su tuo susijusių ekspertinių konsultavimo paslaugų pirkimo dokumentai;

11.7.2. Paslaugų teikėjo 2019 m. birželio 14 d. per CVP IS pateiktas pasiūlymas „Pasiūlymas dėl atviro konkurso dėl Lietuvos susisiekimo plėtros iki 2050 metų strategijos projekto parengimo ir su tuo susijusių ekspertinių konsultavimo paslaugų pirkimo“;

11.7.3. sutarties 1 priedas „Lietuvos susisiekimo plėtros iki 2050 metų strategijos projekto parengimo ir su tuo susijusių ekspertinių konsultavimo paslaugų techninė specifikacija“;

11.7.4. sutarties 2 priedas „Šalims atstovaujantys atsakingi asmenys“.

**12. ŠALIŲ REKVIZITAI**

|  |  |  |
| --- | --- | --- |
| **Paslaugų gavėjas:**  **Lietuvos Respublikos susisiekimo ministerija**  Įstaigos kodas 188620589  Gedimino pr. 17, Vilnius  Tel. +370 5 261 2363  A.s. LT45 7044 0600 0807 2889  AB SEB bankas |  | **Paslaugų teikėjas:**  **Smart Continent LT, UAB**  Įmonės kodas 300144142  PVM kodas LT100001908917  Olimpiečių g. 1A-6, Vilnius  Tel. +370 5 219 6679  A.s. LT64 7300 0100 9122 9732  „Swedbank” AB |
| **Ministerijos kancleris** |  | **Direktorius** |
| A.V.  parašas |  | A.V.  parašas |
| **Gintaras Aliksandravičius** |  | **Andrius Jaržemskis** |
|  |  |  |
| **Mokėtojas:**  **AB „Lietuvos geležinkeliai“**  Įmonės kodas 110053842  Mindaugo g. 12, Vilnius  Tel. (8 5) 269 2820  A.s. LT91 7044 0600 0029 4213  AB SEB bankas |  | **Mokėtojas:**  **VĮ Lietuvos oro uostai**  Įmonės kodas 120864074  Rodūnios kelias 10A, Vilnius  Tel (8 5) 273 9326  A.s. LT51 7300 0100 0245 9737  „Swedbank“, AB |
| **Generalinis direktorius** |  | **Komercijos departamento direktorius** |
| A.V.  parašas |  | A.V.  parašas |
| **Mantas Bartuška** |  | **Justinas Stepšys** |
|  |  |  |
| **Mokėtojas:**  **VĮ Klaipėdos valstybinio jūrų uosto direkcija**  Įmonės kodas 240329870  J. Janonio g. 24, Klaipėda  Tel. (8 46) 499 777  A.s. LT51 7044 0600 0076 5577  AB SEB bankas |  | **Mokėtojas:**  **AB Lietuvos paštas**  Įmonės kodas 121215587  J. Jasinskio g. 16, Vilnius  Tel. 8 700 55 400  A.s. LT45 7044 0600 0789 1693  AB SEB bankas |
| **Infrastruktūros direktorius, l. e. generalinio direktoriaus pareigas** |  | **Generalinė direktorė** |
| A.V.  parašas |  | A.V.  parašas |
| **Vidmantas Paukštė** |  | **Asta Sungailienė** |
|  |  |  |
| **Mokėtojas:**  **Lietuvos automobilių kelių direkcija prie Susisiekimo ministerijos**  Įmonės kodas 188710638  Basanavičiaus g. 36, Vilnius  Tel. (8 5) 232 9600  A.s. LT37 7300 0100 0245 6303  „Swedbank“, AB |  |  |
| **Direktorius** |  |  |
| A.V.  parašas |  |  |
| **Vitalijus Andrejevas** |  |  |

2019 m. d.

# Lietuvos susisiekimo plėtros iki

# 2050 metų strategijos projekto

# parengimo ir su tuo susijusių

# ekspertinių konsultavimo

# paslaugų teikimo sutarties

Nr. 1F-

1 priedas

**LIETUVOS SUSISIEKIMO PLĖTROS IKI 2050 METŲ STRATEGIJOS PROJEKTO PARENGIMO IR SU TUO SUSIJUSIŲ EKSPERTINIŲ KONSULTAVIMO PASLAUGŲ TECHNINĖ SPECIFIKACIJA**

**1. Užsakovas** – Lietuvos Respublikos susisiekimo ministerija (toliau – Susisiekimo ministerija).

**2. Pirkimo objektas** – Lietuvos susisiekimo plėtros iki 2050 metų strategijos (toliau – Strategija) projekto parengimo ir su tuo susijusios ekspertinės konsultavimo paslaugos (toliau – paslaugos).

**3. Pagrindiniai paslaugų teikimo reikalavimai**

Paslaugų teikėjas paslaugas turi suteikti įvertinęs gerąją užsienio valstybių ir tarptautinių organizacijų patirtį ilgojo laikotarpio susisiekimo strategijų rengimo srityje, atsižvelgdamas į Lietuvos susisiekimo sektoriaus strateginio planavimo dokumentus ir numatomas susisiekimo sektoriaus vystymosi tendencijas, bei Susisiekimo ministerijos socialinių partnerių pasiūlymus.

**4. Paslaugų apimtys, eiga ir uždaviniai:**

**I uždavinys (etapas).**

1. Išanalizuoti ir pateikti tarptautinių organizacijų (EBPO, PEF, PB, JT ir kt.) ilgalaikių rekomendacijų ir vizijų susisiekimo srityje santraukas. Pateikti Susisiekimo ministerijai rekomendacijas dėl ilgalaikių susisiekimo vystymo krypčių, kokios galėtų būti įtrauktos į Strategiją.

2. Atrinkti ir pateikti Susisiekimo ministerijai ne mažiau kaip 10 užsienio valstybių (iš jų ne mažiau kaip 5 turi būti Europos Sąjungos (toliau – ES) valstybių narių) ilgalaikių transporto/susisiekimo strategijų santraukas. Pagal Susisiekimo ministerijos atsirinktas 3 valstybių strategijas parengti detalius pasiūlymus dėl tinkamiausios Strategijos, jos struktūros.

3. Apklausti įstaigas prie Susisiekimo ministerijos (Lietuvos transporto saugos administracija, Lietuvos automobilių kelių direkcija prie Susisiekimo ministerijos, Pasienio kontrolės punktų direkcija prie Susisiekimo ministerijos, VšĮ Transporto kompetencijų agentūra, VšĮ „Plačiajuostis internetas“), Susisiekimo ministerijos reguliavimo srities valstybės valdomas įmones (AB Lietuvos geležinkeliai, AB Lietuvos radijo ir televizijos centras, AB Lietuvos paštas, AB Smiltynės perkėla, AB Kelių priežiūra, VĮ Klaipėdos valstybinio jūrų uosto direkcija, VĮ Vidaus vandens kelių direkcija, VĮ Lietuvos oro uostai, VĮ „Oro navigacija“) ir svarbiausius Lietuvos susisiekimo sektoriaus intereso turėtojus (sąrašas suderinamas su Susisiekimo ministerija) dėl Strategijos projekto sprendinių, atlikti susisiekimo sektoriaus SSGG analizę, įvertinti susisiekimo plėtrai svarbius veiksnius, pokyčių tendencijas ir pateikti rekomendacijas dėl ateities prioritetų.

4. Parengti Lietuvos transporto infrastruktūros plėtros vertinimą (toliau – vertinimas), kuris apimtų esamos infrastruktūros atitiktį Europos Tarybos ir Parlamento reglamentuose Nr. 1315/2013 ir Nr. 1316/2013 nustatytiems Transeuropinio transporto tinklo kokybės reikalavimams (iki 2030 m.), nustatyti atkarpas ar objektus, kuriems bus reikalingos papildomos investicijos ir pateikti reikiamų investicijų poreikį, įskaitant ir infrastruktūros priežiūros finansavimą. Vertinimas turi būti pagrįstas transporto srautų modeliavimo prognozėmis ir atsižvelgti į tokias temines sritis kaip oro kokybės gerinimas ir transporto dekarbonizacija, alternatyvių degalų infrastruktūros plėtra, kelių saugos didinimas (įskaitant probleminių kelių ruožų nustatymą), multimodalaus transporto skatinimas. Vertinime turėtų būti pateiktos rekomendacijas dėl Lietuvos TEN-T tinklo pakeitimų (numatyta 2023 m.) ir reikalingų investicijų.

5. Suorganizuoti Susisiekimo ministerijos vadovybei diskusijų sesijas su paslaugų teikėjo pasitelktais ekspertais, kuriose būtų:

5.1. išgryninti ir pasiūlyti ne mažiau kaip 5 scenarijų vertinimo kriterijai, pagal kuriuos būtų vertinami skirtingi Lietuvos susisiekimo plėtros iki 2050 metų ateities scenarijai.

5.2. parengti ne mažiau kaip 6 galimi ateities scenarijai/alternatyvos, kuriuos reiktų įvertinti atliekant galimų Lietuvos susisiekimo sektoriaus plėtros scenarijų modeliavimą.

**Rezultatas:**

**Parengtos užsienio valstybių ir tarptautinių organizacijų strategijų vizijų ir pagrindinių prioritetų vertinimo išvados ir pateikti siūlymai dėl Strategijos projekto struktūros, transporto sektoriaus vystymosi krypčių ir prioritetų.**

**Su Susisiekimo ministerija suderinti ne mažiau kaip 5 konkretūs scenarijų vertinimo kriterijai pagal kuriuos būtų vertinami skirtingi Lietuvos susisiekimo plėtros iki 2050 metų ateities scenarijai. Parengti ne mažiau kaip 6 galimi ateities scenarijai/alternatyvos, kurie atitinka tarptautines tendencijas ir Lietuvos susisiekimo sektoriaus problematiką, ir kuriuos reikėtų įvertinti atliekant Lietuvos susisiekimo sektoriaus plėtros scenarijų modeliavimą.**

**II uždavinys (etapas).**

Pagal I uždavinio atlikimo metu nustatytus ir su Susisiekimo ministerija suderintus konkrečius Lietuvos susisiekimo plėtros ateities scenarijų vertinimo kriterijus, atlikti Lietuvos susisiekimo sektoriaus perspektyvinės raidos ir funkcionavimo scenarijų iki 2050 metų modeliavimą. Konkretūs scenarijų modeliavimo parametrai ir galimų scenarijų skaičius bus suformuotas atsižvelgiant į I užduoties rezultatus.

Scenarijų modeliavimas turės būti atliktas atsižvelgiant į makroekonominius ir socialinius rodiklius ir jų ateities prognozes, ekonomines prognozes, ekonominę analizę ir skaičiavimus panaudojant sukauptą patirtį ir naujausią informaciją, taip pat atsižvelgiant į svarbiausius pastarųjų metų susisiekimo sektoriaus pokyčius ir planus Lietuvoje, Baltijos regione bei globalioje aplinkoje, susisiekimo sektoriaus valdymo ir aplinkosaugos srities pasaulines tendencijas.

Prognozuojant Lietuvos susisiekimo sektoriaus vystymosi perspektyvas reikės atlikti dviejų laikotarpių ir trijų galimų raidos scenarijų modeliavimą:

1. scenarijų modeliavimą iki 2030 metų:

* Greito vystymosi (optimistinis) scenarijus;
* Pagrindinis, labiausiai tikėtinas vystymosi (realistinis) scenarijus;
* Lėto vystymosi (pesimistinis) scenarijus.

2. scenarijų modeliavimą iki 2050 metų:

* Greito vystymosi (optimistinis) scenarijus;
* Pagrindinis, labiausiai tikėtinas vystymosi (realistinis) scenarijus;
* Lėto vystymosi (pesimistinis) scenarijus.

**Rezultatas:**

**Parengti ir Susisiekimo ministerijai pateikti dviejų laikotarpių ir trijų Lietuvos susisiekimo sektoriaus raidos scenarijų modeliavimo rezultatai ir charakteristikos pagal Susisiekimo ministerijos nustatytus scenarijų vertinimo kriterijus.**

**III uždavinys (etapas)**

Atsižvelgiant į I ir II uždavinių rezultatus, turi būti parengta:

1. Strategijos konkrečių veiksmų iki 2030 metų planas (toliau – Veiksmų planas), kuriame turi būti nurodyta:

* 1. Prioritetiniai projektai;
  2. Už projektų įgyvendinimą atsakingos institucijos ar jų sąranga;
  3. Preliminarūs įgyvendinimo terminai ir projektų seka viso sektoriaus mastu, t. y., grafikas pagrindinių projektų veiklų.
  4. Investicijų preliminarus poreikis ir finansavimo šaltinių alternatyvos.

2. Turi būti parengtas Strategijos projektas, kuris turi atitikti I uždavinyje numatytą turinį ir struktūrą.

3. Strategijos projektas turi atitikti ES reikalavimus ir pagrindinius principus, keliamus ES šalims narėms.

4. Turi būti parengtas Strategijos pristatymas (prezentacija) skirtas viešai konsultacijai.

5. Turi būti parengtas Lietuvos transporto infrastruktūros valdysenos žemėlapis, kuriame būtų nustatyti infrastruktūros valdymo ir atskirų institucijų ar įmonių atsakomybės pagrindai. Taip pat būtų parengtos transporto infrastruktūros valdymo gairės savivaldybėms ir infrastruktūros valdytojams.

**Rezultatas:**

**Parengtas Strategijos projektas, Veiksmų planas, Strategijos prezentacija, skirta visuomenei,** **Lietuvos transporto infrastruktūros valdysenos žemėlapiai, transporto infrastruktūros valdymo gairės savivaldybėms ir infrastruktūros valdytojams.**

**IV uždavinys (etapas)**

Pagal Susisiekimo ministerijos faktinį poreikį (maksimaliai 50 val.) ir atskirą užsakymą valandiniu principu, paslaugų teikėjas teikia ekspertines konsultavimo paslaugas Susisiekimo ministerijos darbuotojams Strategijos projekto rengimo ir derinimo su institucijomis ir visuomene metu, organizuojant viešąsias konsultacijas, taip pat pristatant Strategijos projektą visuomenei, Lietuvos Respublikos Vyriausybėje ir Lietuvos Respublikos Seime.

**5. Paslaugų rezultatai**

Paslaugos turi būti vykdomos šiais etapais:

5.1. Pirmame etape, kuris trunka **60 kalendorinių dienų** nuo sutarties įsigaliojimo dienos, paslaugų teikėjas turi įgyvendinti I uždavinį ir pateikti nurodytus dokumentus.

5.2. Antrame etape, kuris trunka **60 kalendorinių dienų** nuo pirmo etapo pabaigos, paslaugų teikėjas turi įgyvendinti II uždavinį ir pateikti nurodytus dokumentus.

5.3. Trečiame etape, kuris trunka **40 kalendorinių dienų** nuo antrojo etapo pabaigos, paslaugų teikėjas turi įgyvendinti III uždavinį ir pateikti nurodytus dokumentus.

**6. Rezultatų pristatymo tvarka**

6.1. Paslaugos laikomos suteiktomis, kai paslaugų teikėjas pateikia I-III uždaviniuose (etapuose) nurodytus dokumentus (toliau – Dokumentai) per 5 punkte nurodytus terminus. Dokumentus privalo pristatyti kompetentingas paslaugų teikėjo paskirtas asmuo, gebantis išsamiai paaiškinti rezultatus ir atsakyti į pateiktus klausimus.

6.2. Dokumentai turi būti pateikti Susisiekimo ministerijos sudarytai Lietuvos susisiekimo plėtros iki 2050 metų strategijos rengimo darbo grupei.

6.3. Dokumentai turi būti parengti lietuvių kalba skaitmeniniu formatu.

6.4. Paslaugų teikimo metu sukurtas Strategijos projektas ir kiti dokumentai priklauso paslaugų užsakovui – Susisiekimo ministerijai.

**7. Paslaugų suteikimo terminai**

7.1. Paslaugos (I-III uždaviniai) turi būti suteiktos ir visi reikalingi dokumentai parengti 5 punkte nurodytais terminais, **bet ne ilgiau kaip per 210 (du šimtus dešimt) kalendorinių dienų nuo sutarties įsigaliojimo**; į šį terminą įskaitomas laikas, skirtas paslaugų (paslaugų etapų) rezultatų vertinimui, pastabų teikimui ir rezultatų priėmimui. Paslaugų (paslaugų etapų) atlikimas įforminamas paslaugų teikėjui ir paslaugų gavėjui pasirašius perdavimo-priėmimo aktus.

7.2. Ekspertinės konsultavimopaslaugos (IV uždavinys) teikiamos pagal paslaugų gavėjo poreikį.